paragraph_text: "People Are Strange" pjesma je američkog sastava The Doors. U rujnu 1967. objavila ga je diskografska kuća Elektra Records. Prvi put se pojavljuje na njihovom albumu Strange Days. Zauzela je 12. mjesto Billboardove ljestvice Hot 100 i pojavila se među prvih deset na ljestvici časopisa Cash Box. Tekst pjesme napisali su Jim Morrison i Robby Krieger, iako su zasluge za pisanje podjednako pripisane svim članovima sastava.